ياريت حضرتك ترد علي السؤال ..المفروض البنت تعمل ايه لما تحس انها معجبة بشخص وشيفاه مناسب اوي ليهادفي وقت قل فيه انه يحصل كده ؟!! وازاي الواحدة تفرق بين الاعجاب الحقيقي وبين انه بس هي عايزة تملا فراغ عندها ..خصوصا لو كانت واحدة في طب :-\
أنا بجاوب على كل الأسألة تقريباً :) خلينا بداية ناخد بالنا في اللرق بين الإعجاب والحب، وبين التشافي. فمش كل حاجة بتعجبنا بنحبها، أحياناً بنكون منبهرين بس، وبنحتاج إننا نقف ونحسب ما يمكن تسميته بالحب العاقل، اللي بيوزن الدنيا، لأن الزواج المثالي هو ما يمكن اعتباره مخاطرة محسوبة. التشافي: هو محاولة إصلاح عيب بالعلاقة اللي هسميها حب. ممكن العيب ده يبقى عدم ثقة في النفس وعايزة الشخص ده يثبت لي عكس ده، أو للهروب من بيئة ضاغطة وعايزة أطلع منها، أو احتياج للوالد المثالي، أو أشياء أخرى. في النهاية الزواج علاقة تكاملية مش علاقة علاجية.! ازاي تفرق، إنها تعرف نفسها، وفين ذاتها الحقيقية وفين ذاتها المزيفة، وهنا هتعرف الغير. نيجي للنقطة النهائية: ممكن تستعين بأستاذ مشترك، أو بزميل مقرب له ويكون مؤتمن أو أي همزة وصل، مع اعتبار إن البادئ بالعرض لازم يحتمل القبول والرفض، وإن القبول أو الرفض مش بيتبني على الشخص فقط قد ما بتدخل الظروف المالية والاجتماعية والخطط المستقبلية وأشياء أخرى. وتدعي ربنا والخير محفوظ لها :)